ΓΡΑΠΤΗ ΕΡΩΤΗΣΗ E-2392/02

υποβολή: Kathleen Van Brempt (PSE) προς την Επιτροπή

(2 Αυγούστου 2002)

Θέμα: Φθαλικές ενώσεις στα καλλυντικά

Η αμερικανικήπηρεσία τροφίμων και φαρμάκων ανακοίνωσε πρόσφατα ότι προτίθεται να διεξαγάγει λεπτομερείς ελέγχους στη χρήση φθαλικών ενώσεων στα καλλυντικά. Οι φθαλικές ενώσεις είναι καρκινογόνες ουσίες οι οποίες βλάπτουν τους νεφρούς, το ήπαρ και τους πνεύμονες και επιπλέον επιδρούν στη γονιμότητα. Τρεις αμερικανικές περιβαλλοντικές ενώσεις διεξήγαγαν ανεξάρτητες έρευνες για τις φθαλικές ενώσεις σε μία σειρά από τζελ, αρώματα και αλοιφές. Οι έρευνες διεξάχθηκαν σε 72 δείγματα, από τα οποία τα 52 αποδείχθηκε ότι περιείχαν φθαλικές ενώσεις. Σε αυτά περιλαμβάνονταν ορισμένες πασίγνωστες μάρκες, οι οποίες κυκλοφορούν και στην Ευρώπη, όπως Poison του Christian Dior, Nivea-Creme, αποσμητικά και τζελ για τα μαλλιά της Revlon, Calvin Klein και Procter & Gamble.

Είναι εν γνώσει της Επιτροπής αυτή η έρευνα·

Γνωρίζει η Επιτροπή τυχόν ευρωπαϊκές έρευνες για τη χρήση φθαλικών ουσιών στα καλλυντικά·

Δέχεται η Επιτροπή την άποψη ότι οι φθαλικές ενώσεις δεν είναι πραγματικά απαραίτητες για την ποιότητα ενός καλλυντικού προϊόντος·

Δενφίσταται ανάγκη αυστηρότερης νομοθεσίας για τις φθαλικές ενώσεις,

Δε θα έπρεπε να απαγορεύονται οι φθαλικές ενώσεις στα καλλυντικά, μέχρι να μάθουμε περισσότερα για αυτές και τις συνέπειές τους·

Απάντηση του κ. Liikanen εξ ονόματος της Επιτροπής

(20 Σεπτεμβρίου 2002)

Η Επιτροπή γνωρίζει την έρευνα Όχι πολύ όμορφες — οι φθαλικές ενώσεις, τα προϊόντα ομορφιάς και ηπηρεσία τροφίμων και φαρμάκων (FDA), η οποία δημοσιεύτηκε στις 8 Ιουλίου 2002 από τρεις αμερικανικές περιβαλλοντικές ομάδες.

Η οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα(1) θέτει τις αρχές που διέπουν τη σύνθεση, την επισήμανση και τη συσκευασία των καλλυντικών προϊόντων, καθώς επίσης και τις διαδικασίες προσαρμογής της οδηγίας αυτής στην τεχνική πρόοδο. Σύμφωνα με την εν λόγω οδηγία, ένα καλλυντικό προϊόν που διατίθεται στην αγορά δεν πρέπει να δύναται να προκαλέσει βλάβη στην ανθρώπινηγεία όταν χρησιμοποιείταιπό κανονικές συνθήκες ήπό τις σε λογικό πλαίσιο προβλεπόμενες συνθήκες χρήσεως. Πέρα από τη γενική αυτήποχρέωση, η οδηγία προβλέπει μέτρα είτε απαγόρευσης της χρήσης ορισμένων συστατικών (Παράρτημα II της οδηγίας) είτε άδειας της χρήσης τουςπό ορισμένους όρους (Παράρτημα III), μετά τη γνωμοδότηση της επιστημονικής επιτροπής για τα καλλυντικά προϊόντα και τα μη εδώδιμα προϊόντα που προορίζονται για καταναλωτές (SCCNFP).

Κατά την προαναφερθείσα έρευνα εντοπίστηκαν πέντε φθαλικές ενώσεις σε καλλυντικά προϊόντα: φθαλικό διβουτύλιο (DBP), φθαλικό διαιθύλιο (DEP), φθαλικό διαιθυλεξύλιο (DEHP), φθαλικό βουτυλοβενζύλιο (BBzP) και φθαλικό διμεθύλιο (DMP). Παρά το γεγονός ότι όλες οι παραπάνω ουσίες συνιστούν φθαλικές ενώσεις, η τοξικολογική τους δράση διαφέρει και πρέπει να εκτιμηθεί κατά περίπτωση.

Οι ενώσεις DBP και DEHP χαρακτηρίστηκαν τοξικές για την αναπαραγωγή (κατηγορία 2) στο πλαίσιο της οδηγίας περί επικίνδυνων ουσιών(2) και θα συμπεριληφθούν στην οδηγία περί περιορισμών κυκλοφορίας στην αγορά και χρήσεως(3). Επί του παρόντος, η Επιτροπή προετοιμάζει την 28η οδηγία για την προσαρμογή στην τεχνική πρόοδο του παραρτήματος II της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερόμενων στα καλλυντικά προϊόντα. Το σχέδιο αυτό τροποποιεί το παράρτημα II, ώστε να συμπεριλαμβάνονται όλες οι καρκινογόνες, μεταλλαξιογόνες ή τοξικές για την αναπαραγωγή ουσίες, οι οποίες είχαν ενταχθεί στις κατηγορίες 1 και 2 και περιοριστεί σύμφωνα με την οδηγία 76/769/ΕΟΚ, μέσω διασταυρούμενης παραπομπής σε εκείνη την οδηγία. Το παράρτημα II περιλαμβάνει έναν κατάλογο ουσιών, οι οποίες δεν πρέπει να αποτελούν μέρος της σύνθεσης των καλλυντικών προϊόντων. Κατά συνέπεια, η χρήση των ουσιών εκείνων στα καλλυντικά προϊόντα θα απαγορευτεί αυτόματα, εκτός εάνπάρχει συγκεκριμένη αξιολόγηση ασφαλείας που να επιτρέπει την ασφαλή χρήση τους στα καλλυντικά προϊόντα. Όσον αφορά την ένωση DBP, η Επιτροπή ζήτησε από την SCCNFP τη δική της αξιολόγηση ασφαλείας.

Η SCCNFP ολοκλήρωσε πρόσφατα την αξιόλογηση της ένωσης DEP (Γνώμη της επιστημονικής επιτροπής για τα καλλυντικά προϊόντα και τα μη εδώδιμα προϊόντα που προορίζονται για τους καταναλωτές αναφορικά με το φθαλικό διαιθύλιο, την οποία εξέδωσε η SCCNFP κατά την 20ή συνεδρίαση ολομέλειας στις 4 Ιουνίου 2002 http://europa.eu.int/comm/food/fs/sc/sccp/out168_en.pdf). Στη γνώμη της η SCCNFP αναφέρει ότι τα χαρακτηριστικά ασφάλειας του φθαλικού διαιθυλίου επιτρέπουν τη χρήση του σε καλλυντικά προϊόντα στα σημερινά επίπεδα. Η SCCNFP, επί του παρόντος, δεν συνιστά συγκεκριμένες προειδοποιήσεις ή περιορισμούςπό τις προτεινόμενες σήμερα συνθήκες χρήσης.

Η Επιτροπή θα λάβει τα απαραίτητα μέτρα, συμπεριλαμβανομένης και της προβλεπόμενης διαδικασίας διαβούλευσης της επιστημονικής επιτροπής, προκειμένου να ολοκληρωθεί η αξιόλογηση ασφαλείας όσον αφορά τιςπόλοιπες φθαλικές ενώσεις (BBzP και DMP) στα καλλυντικά προϊόντα, και θα προχωρήσει στις ανάλογες ενέργειες.

(1) ΕΕ L 262 της 27.9.1976.

(2) Οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικίνδυνων ουσιών, ΕΕ P 196 της 16.8.1967.

(3) Οδηγία 76/769/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων, ΕΕ L 262 της 27.9.1976.